તામિલનાડુના એક વ્યક્તિને ચૂંટણી લડીને વર્લ્ડ રેકોર્ડ કરવો છે. તે વ્યક્તિ હવે 2019ની લોકસભામાં પણ ઝંપલાવી શકે છે, જેણે 2014માં નરેન્દ્ર મોદી સામે વડોદરાથી ચૂંટણી લડી હતી. આ વ્યક્તિ ચૂંટણી જીતતો નથી પરંતુ તે કહે છે કે હું જીતવા માટે લડતો નથી. માત્ર રેકોર્ડ બનાવવા લડું છું. મોદી સામે ચૂંટણી લડી ચૂકેલા ડો. કે. પદ્મરાજન તે સમયે 55 વર્ષના હતા અને હવે જ્યારે લોકસભા લડશે ત્યારે તેઓ 60 વર્ષના હશે. ક્વોલિફાઇડ હોમિયોપથી ડોક્ટર એવા પદ્મરાજને અત્યાર સુધી 177 ચૂંટણીમાં ઝંપલાવ્યું છે, તેને ‘વર્લ્ડ રેકોર્ડ’ પ્રસ્થાપિત કરવો છે. તે કહે છે કે હું ઇન્ડિયાનો ઇલેકશન કિંગ છું. સામાન્યરીતે હું પોપ્યુલર લિડરની સામે ઉભા રહેવાનું પસંદ કરૂં છું...’ પદ્મરાજન હાલ 58 વર્ષના છે. તેમને ઇલેક્શન કિંગ તરીકે ઓળખવામાં આવે છે. તેઓ બાય ઇલેક્શન પણ લડે છે. તેઓ ભૂતપૂર્વ પ્રધાનમંત્રી નરસિંમ્હારાવ સામે નાન્દીયાલની બેઠક પરથી ચૂંટણી લડ્યા છે. લખનૌથી અટલ બિહારી વાજપેયી સામે લડ્યા છે. કરૂણાનિધિ અને જયલલિથા સામે ચૂંટણી લડ્યા છે. એટલું જ નહીં ડો. અબ્દુલ કલામ, પ્રતિભા પાટીલ સામે રાષ્ટ્રપતિની અને મનમોહનસિંહ જેવા મહાનુભાવો સામે ચૂંટણી લડી છે.